Nathan James Dearden

Cyfansoddwr o Gymro yw Nathan James Dearden (ganwyd 1992), sy'n wreiddiol o Donyrefail yn y Rhondda.

Nathan oedd enillydd Tlws y Cyfansoddwr yn Eisteddfod Genedlaethol Cymru Rhondda Cynon Taf 2024. Roedd ef yn un o dri artist a gafodd eu dewis i weithio gyda'r cyfansoddwr John Rea yn ystod hanner cyntaf 2024 i gyfansoddi gweithiau newydd ar gyfer pedwarawdau, a hynny ar gyfer y ffidil, y clarinét, y sielo a'r piano.

Mae ei gerddoriaeth yn ymddangos yn aml mewn cyngherddau ar draws gwledydd Prydain a thramor. Perfformiwyd ei gerddoriaeth gan nifer o gerddorfeydd, fel Cerddorfa Genedlaethol Ieuenctid Cymru, Cerddorfa Genedlaethol Gymreig y BBC a Cherddorfa Symffoni Dinas Birmingham. Chwaraewyd ei gerddoriaeth hefyd ar BBC Radio Cymru, BBC Radio Wales, BBC Radio 3 ac S4C.

Yn 2025, roedd Nathan yn ddarlithydd mewn Cyfansoddi Cerddoriaeth ym Mhrifysgol Royal Holloway, Llundain. Bu'n gyfarwyddwr artistig cynorthwyol ar gyfer MusicFest Aberystwyth.

 Cyfeiriadau 

Dolenni allanol
 Gwefan Nathan James Dearden

Categori:Genedigaethau 1992
Categori:Cyfansoddwyr o Gymru
Categori:Cerddorion o Gymru
Categori:Arweinyddion o Gymru